Knižnica pre mládež mesta Košice: Prečítané leto v LitParku
2025-08-27
27.08.2025 9:00-11:00, Kukučínova 2, Košice

Prečítané leto v LitParku

Letné prázdniny nemusia byť len o oddychu, ale aj o dobrodružstvách medzi stránkami kníh. Knižnica pozýva na pravidelné aktivity celoslovenského projektu OZ Krajina čitateľov Prečítané leto.
Prebiehať budú v termínoch od 30. 6. do 27. 8. 2025 vždy v čase 9.00 – 11.00 hod. štyrikrát do týždňa:
– Merkúr, Němcovej 28 každý pondelok
– Nezábudka, Poľovnícka 8 každý utorok
– LitPark, Kukučínova 2 každá streda
– Humbuk, Humenská 9 každý piatok
– Hornádka, Hutníckej 22 každý piatok
Projekt ponúka navyše krásne ilustrovanú brožúrku Knižka na cesty, ktorá ukrýva čitateľské tipy a zábavné aktivity. Je dostupná v pobočkách, v ktorých prebiehajú letné aktivity.
Poplatok: 1 €/rodina

Martinus Poprad: Jana Pronská: Pútnik
2025-08-28
28.8.2025, 18:00, Martinus – Poprad OC Fórum

Beseda s Janou Pronskou o knihe Pútnik
Srdečne vás pozývame do kníhkupectva Martinus na besedu s Janou Pronskou, prvou dámou slovenskej historickej romance, pri príležitosti vydania jej dlhoočakávanej knihy Pútnik – veľkolepého finále fantazijnej série o štyroch nesmrteľných bratoch. Záverečný boj so starou kliatbou sa blíži…
Po viac než desaťročí sa príbeh, ktorý sa začal románom Kliatba, konečne uzatvára. Posledný z bratov, tajuplný Dragon, sa vydáva na poslednú časť svojej nekonečnej púte. Stretnutie s krásnou čarodejnicou Kyriou a hrozba starodávnej kliatby však všetko zmení. Zachráni ho láska, alebo ho kliatba navždy spúta? Rozuzlenie plné mágie, lásky, obety a odvahy vás nenechá chladnými.

Martinus Trenčín: Matej Rumanovský: Chopinova platňa
2025-09-03
3.9. 2025, 17:00, Martinus City Park, Trenčín

Pozývame vás na výnimočný večer venovaný románu Chopinova platňa – knihe, ktorá vás prenesie do sveta medzi snom a realitou, medzi spomienkou a prítomným okamihom.
Hlavný hrdina Leonard žije v rytme rutiny – obklopený tichom svojho bytu, melanchóliou ulíc a zvukom jednej jedinej platne. No keď sa jeho pevne vystavaný svet začne rúcať pod nánosom nevysvetliteľných javov, zisťuje, že nič nie je také, ako sa zdá. Chopinova platňa je román o prelínaní vnútorného sveta a vonkajšej reality, o tom, čo znamená skutočne vnímať – a možno aj konečne precitnúť.
Príďte sa spolu s nami ponoriť do príbehu o hľadaní podstaty, o tichých prebúdzaniach, aj o tom, ako niekedy musíme zabudnúť, aby sme mohli znova uvidieť. Tešíme sa na stretnutie s vami v priestore, kde kniha ožíva. Nechajte sa viesť tónmi Chopina… možno nájdete vlastný rytmus.

Mila Haugová v záhradách - Robert Pospiš & Martin Sillay
2025-09-04
04.9.2025, 18:00, Prügerka – komunitné centrum, Bratislava

Uznávaná poetka Mila Haugová sa spoločne s hudobnými skladateľmi a producentami Robertom Pospišom a Martinom Sillayom vydáva na koncertné turné k albumu Srna pozerajúca na Polárku. Ich spoločné dielo zaznie v priebehu tohto leta po prvýkrát naživo v ucelenej podobe. V trojici ho uvedú na piatich koncertoch turné, ktoré nesie názov Mila Haugová v záhradách.
Premiéru mali na festivale Atmosféra v Hontianskych Nemcoch.
Záver turné bude v levickej synagóge (5. september).

Martinus: Čo s tým?
2025-09-04
04.9.2025, 18:00, Martinus, Obchodná 26, Bratislava

Čo s tým?
Život nie je manuál. Niekedy sa stratíme v práci, inokedy vo vzťahu. Prichádza samota, úzkosť, nevera, vyhorenie alebo len tichá otázka: „Prečo sa mi to deje?“ A najmä – „Čo s tým?“
Na besede o knihe Čo s tým? sa ponoríme do reálnych príbehov ľudí, ktorí sa rozhodli neostať so svojím trápením sami a napísali psychologickej poradni Denníka N. Odpovedali im psychológovia a psychologičky – ľudsky, citlivo, s rešpektom k ich zraniteľnosti. Kniha prináša 75 príbehov o živote, ktorý je často komplikovaný, no stále má nádej. Sú v nej otázky, ktoré si možno kladiete aj vy. A možno aj vy v nich nájdete odpoveď.

Anasoft litera 2025: vyhlásenie finálovej päťky
2025-09-05
Po zverejnení desiatky nominovaných kníh sa pozornosť literárnej verejnosti presúva k očakávanému výberu finálovej päťky. Jubilejný 20. ročník literárnej ceny Anasoft litera pokračuje ďalším dôležitým krokom – už 5. septembra bude známe, ktoré prozaické knihy sa dostali do finále.

Finálová päťka bude oficiálne predstavená v priamom prenose Rádia Devín v piatok 5. septembra po 14:00.
Finálovú päťku vyberá odborná porota v zložení:
Vladimír Barborík (literárny historik a kritik),
Martin Lukáš (literárny historik a kritik, redaktor a prekladateľ, CZ),
Patrik Miskovics (literárny vedec),
Nóra Ružičková (poetka, výtvarníčka a prekladateľka),
Lucia Molnár Satinská (jazykovedkyňa a prekladateľka).
Z desiatky nominovaných titulov tak porota vyberie päť kníh, ktoré postúpia do finále a stanú sa kandidátmi na hlavnú cenu. Laureáta alebo laureátku 20. ročníka Anasoft litera porota vyhlási v októbri na slávnostnom ceremoniáli.
Kým porota sa sústredí na výber finálovej päťky, vy môžete rozhodnúť o víťazovi alebo víťazke Ceny čitateľov a čitateliek Anasoft litera. Hlasovanie prebieha na stránke: Anasoft litera/hlasovanie.

Levická synagóga: Mila Haugová: V záhradách - Robert Pospiš & Martin Sillay
2025-09-05
5.9.2025, 18:00, levická synagóga

Uznávaná poetka Mila Haugová sa spoločne s hudobnými skladateľmi a producentami Robertom Pospišom a Martinom Sillayom vydala na koncertné turné k albumu Srna pozerajúca na Polárku. Ich spoločné dielo zaznelo v priebehu tohto leta po prvýkrát naživo v ucelenej podobe. V trojici ho uvedú na piatich koncertoch turné, ktoré nesie názov Mila Haugová v záhradách.

Vyhlásenie výsledkov Poviedky 2025
2025-09-09
9.9.2025 – vyhlásenie výsledkov o 14:00 v priamom prenose zo štúdia Rádia Devín za účasti porotcov, ktorí zhodnotia jednotlivé ocenené poviedky, otvoria obálky s prihláškami a prečítajú mená laureátov

11.11. – vychádza zborník POVIEDKA 2025 ako príloha denníka SME, o 14:00 Rádio Devín predstaví formou rozhovorov všetkých ocenených autorov a autorky, a o 17:00 bude slávnostné odovzdávanie cien v Rómerovom dome v Bratislave (vstup voľný). V tento deň sa začne aj predaj knihy Poviedka 2025 v kníhkupectvách.

Martinus Nivy: Peter Szabo: Objavte cestu kávy
2025-09-09
9. 9. 2025, 17:30, Martinus Nivy, Bratislava

Objavte Cestu kávy v Martinuse
Pozývame vás na jedinečnú knižnú besedu ku knihe Cesta kávy – osobnému rozprávaniu Petra Szaba, ktorý sa vydal do sveta hľadať najlepšiu kávu a pritom objavil oveľa viac: skutočné príbehy farmárov, zákulisie výberovej kávy, technológie praženia a najmä silu spojenia medzi ľuďmi cez jednoduchý nápoj, ktorému denne venujeme (alebo by sme mali venovať) plnú pozornosť.
Cesta kávy nie je len pre baristov a fajnšmekrov. Je to kniha o odvahe robiť veci inak, o podnikaní s vášňou a o tom, ako aj šálka kávy môže zmeniť pohľad na svet. Súčasťou besedy bude aj cupping, ktorý vám umožní zažiť chute a vône kávy v ich najčistejšej podobe, porovnať odrody, praženie aj pôvod jednotlivých vzoriek. Všetko pod vedením skúseného sprievodcu – samotného autora.

Martinus Nitra: Matej Rumanovský: Chopinova platňa
2025-09-09
9. 9. 2025, 18:00,NäMartinus, OC Centro, Nitra

Pozývame vás na výnimočný večer venovaný románu Chopinova platňa – knihe, ktorá vás prenesie do sveta medzi snom a realitou, medzi spomienkou a prítomným okamihom. Príďte sa spolu s nami ponoriť do príbehu o hľadaní podstaty, o tichých prebúdzaniach, aj o tom, ako niekedy musíme zabudnúť, aby sme mohli znova uvidieť. Tešíme sa na stretnutie s vami v priestore, kde kniha ožíva. Nechajte sa viesť tónmi Chopina… možno nájdete vlastný rytmus.

Malý Berlín v Trnave: Lukáš Cabala: Leto postávalo v horúcom vzduchu
2025-09-10
10.9.2025, 19:00. Kultúrne centrum Malý Berlín v Trnave, Štefánikova ulica 4

Lukáš Cabala: Leto postávalo v horúcom vzduchu
Do Trnavy príde obľúbený slovenský autor, nominovaný na viacero prestížnych cien – Lukáš Cabala. Odprezentuje svoju poslednú knihu Leto postávalo v horúcom vzduchu. Moderuje Monika Nagyová.
Nina vyrastá v deväťdesiatych rokoch na okraji Trenčína. Otec je lesník a často ju vláči do hôr, aby nemusela byť v škôlke. Jej babka sa v Juhoslávií zoznámi s bohatým Nemcom Erhardom. Vďaka nemu Nina a jej rodičia zažijú nečakané cesty za oceán, ale i situácie, v ktorých by sa radšej neocitli. Priateľstvá detí aj dospelých sa kníšu vo vetre, odkiaľsi znie zvučka mraziarenského auta Family frost a nad pokojnými i dramatickými dňami zaznie osudový výstrel.
Lukáš Cabala
sa narodil v Trenčíne. V roku 2011 spolu s rodičmi založil internetový antikvariát Čierne na bielom a dodnes ho vedie. Debutoval intímnou novelou Satori v Trenčíne (Artforum 2020), bol s ňou nominovaný na cenu Anasoft litera a kniha získala ocenenie Debut roka v hlasovaní čitateľov Knižnej revue. Neskôr mu v Artfore vyšli ďalšie dve novely uzatvárajúce voľnú magickú trilógiu. V roku 2024 bol s knihou Spomenieš si na Trenčín? nominovaný na cenu Anasoft litera a taktiež na Cenu René. Na jeseň 2023 vydavateľstvo Ikar publikovalo jeho rozprávku Jeseň v lese. Každá zo štyroch kníh má výtvarný sprievod. Na knihách s ním postupne spolupracovali významný český ilustrátor a grafik Jindřich Janíček, česká magická spisovateľka a ilustrátorka žijúca v Tokiu Anna Cima, rozprávková ilustrátorka Csilla Dózsa a plenérový trenčiansky maliar Juraj Toman. V roku 2025 mu vyšli dve knihy Leto postávalo v horúcom vzduchu (Artforum) a detská kniha Život v Malinových horách (Slovart). Lukáš bol za knihu Spomenieš si na Trenčín? nominovaný na Cenu Európskej únie za literatúru 2025.
Vstupné:
— predpredaj: 3 €
— v deň podujatia: 3 €
Online predaj: https://malyberlin.maxiticket.sk/ticket/select-seats/id/22751

Bratislava Rača: Dobroslava Luknárová: Povesti spod malokarpatských vŕškov
2025-09-11
11.9. 2025 o 16:00 v Obecnej záhrade na Alstrovej ulici 249, Bratislava-Rača

Račiansky muzeálny spolok a Vydavateľstvo SLOVART v spolupráci s MIÚ Bratislava Rača vás srdečne pozývajú na slávnostné uvedenie knihy, ktoré sa uskutoční 11. septembra 2025 o 16:00 v Obecnej záhrade na Alstrovej ulici 249 v mestskej časti Bratislava-Rača. Súčasťou podujatia bude kultúrny program, autogramiáda a predaj knižky.
Dozrel čas na stretnutie s knižkou „Povesti spod malokarpatských vŕškov“ Dobrušky Luknárovej, ktorá do tretice doplní dve predchádzajúce – „Vinohradnícke povesti“ (autoriek D. Luknárovej a Z. Kuglerove)j a „Nezábudky“ (autorka D. Luknárová).
Knižka nás zoznámi s novými príbehmi o našej Rači a jej blízkom i vzdialenejšom okolí.

Vyhlásenie finalistov Martinus Cena Fantázie 2025
2025-09-16
16. 9. 2025, 17:00, Martinus, Obchodná, Bratislava

Pozývame vás na vyhlasovanie finalistov Martinus Cena Fantázie 2025! Najväčšia literárna súťaž v žánri fantastiky na Slovensku vstupuje do svojho veľkého finále!
Príďte s nami osláviť to najlepšie, čo slovenská fantasy, sci-fi a hororová literatúra ponúka. Po mesiacoch čítania, hodnotenia a vášnivých debát poroty je čas odhaliť mená autorov a autoriek, ktorí sa prebojovali medzi TOP 5 finalistov Martinus Ceny Fantázie 2025!

Martinus Lučenec: Iveta Henzelyová: Zjedz ma!
2025-09-17
17.9.2025, 17:00, Martinus – Lučenec OC Galéria

Zjedz ma!
Príďte sa inšpirovať jedinečnou knihou Zjedz ma!, ktorú napísala známa slovenská bylinkárka, liečiteľka a učiteľka Iveta Henzelyová spolu so svojou dcérou Auréliou Prasličkovou. Táto výnimočná kniha vás zavedie na cestu späť k prírode, k vedomej výžive a k hlbšiemu porozumeniu vlastného tela.
Zjedz ma! nie je len kuchárka – je to sprievodca pre každého, kto chce žiť zdravšie, uvedomelejšie a v súlade s prírodou. Tešíme sa na vašu účasť! Príďte sa naladiť na rytmy prírody, ochutnať múdrosť byliniek a spoznať jedlo ako nástroj lásky k sebe.

Hollywood, Nové Zámky: Alexandra Salmela
2025-09-18
18.9.2025, 19:00, Hollywood – otvorený kultúrny priestor, Nové Zámky

Anasoft litera uvádza v spolupráci s Túlavou čitárňou Alexandru Salmelu

Anasoft litera uvádza v spolupráci s Túlavou čitárňou Alexandru Salmelu
Ako sa vyrovnať s rozpadom vzťahu, pandémiou a vlastnou zraniteľnosťou? Zbierka krátkych próz významnej slovenskej autorky Alexandry Salmely je surová, úprimná aj komická. Knihu 56, či? vydal Aspekt a je jednou z próz nominovaných na cenu Anasoft Litera.
Alexandra Salmela vyštudovala divadelnú dramaturgiu na VŠMU v Bratislave a fínčinu na Karlovej univerzite v Prahe. Píše po fínsky aj po slovensky. Jej debut 27 číže smrť robí umelca (2011) získal viacero ocenení a dostal sa až do finále prestížnej ceny Finlandia – dokonca kvôli nemu upravili štatút súťaže! Je taktiež autorkou literárnej podoby seriálu, rozhlasovej a divadelnej hry úspešného seriálu pre deti Mimi a Líza.
V roku 2024 napísala knihu 56, či?, ktorá sa v roku 2025 dostala do top 10 finalistov ceny Anasoft Litera a bola nominovaná aj na Cenu René.
Vďaka projektu Anasoft Litera uvádza ju budete môcť stretnúť a vypočuť si čítanie z jej textov aj v Nových Zámkoch!
Čítanie bude hudobne sprevádzať Džana Klawesowa.
Podujatie moderuje Marek Hudec.

Martinus: Svedectvo o živote v KĽDR II.
2025-09-18
18.9. 2025, 18:00, Martinus, Obchodná, Bratislava

Srdečne vás pozývame na výnimočné stretnutie so známou koreanistkou, publicistkou a autorkou Ninou Špitálníkovou.
Po mimoriadne úspešnej prvej časti prináša autorka ďalší strhujúci pohľad za železnú oponu jednej z najizolovanejších krajín sveta – Severnej Kórey. V novinke Svedectvo o živote v KĽDR II. dáva hlas tým, ktorých príbehy zostávajú bežne nevypovedané – železničiarovi, vojakovi, predavačke, pôrodnej asistentke, matke či zástupcom režimu. Tvárou v tvár každodennej realite, ktorú formuje neúprosný kult osobnosti a tvrdá indoktrinácia. Nevynechajte túto jedinečnú príležitosť nahliadnuť do sveta, ktorý zostáva väčšine z nás stále neznámy.

Ústredná knižnica Ružinov: Čaj o piatej s Pavlom Rankovom
2025-09-18
18.9.2025, 17:00, Ústredná knižnica, Miletičova 47, Bratislava

Čaj o piatej s Pavlom Rankovom
Literárne stretnutie, ktoré vás vtiahne do sveta pamäti, identity a jemnej irónie.
Pozývame vás na výnimočné podujatie s Pavlom Rankovom, jedným z najvýznamnejších slovenských spisovateľov súčasnosti. Jeho romány majstrovsky prepájajú osobné príbehy s dejinnými udalosťami, odhaľujú paradoxy ľudského života a kladú otázky, ktoré rezonujú ešte dlho po dočítaní.
Príďte si vychutnať literárne popoludnie pri šálke čaju, stretnúť autora osobne a nechať sa inšpirovať jeho pohľadom na svet.

Martinus: Nina Špitálníková: Svedectvo o živote v KĽDR II.
2025-09-18
18.9.2025, 18:00, Martinus Bratislava, Obchodná 26

Svedectvo o živote v KĽDR II.
Srdečne vás pozývame na výnimočné stretnutie so známou koreanistkou, publicistkou a autorkou Ninou Špitálníkovou, ktorá predstaví pokračovanie svojej úspešnej knihy Svedectvo o živote v KĽDR II.
Moderuje Hana Zavřelová.
Po mimoriadne úspešnej prvej časti prináša autorka ďalší strhujúci pohľad za železnú oponu jednej z najizolovanejších krajín sveta – Severnej Kórey. V novinke Svedectvo o živote v KĽDR II. dáva hlas tým, ktorých príbehy zostávajú bežne nevypovedané – železničiarovi, vojakovi, predavačke, pôrodnej asistentke, matke či zástupcom režimu. Tvárou v tvár každodennej realite, ktorú formuje neúprosný kult osobnosti a tvrdá indoktrinácia.
Nevynechajte túto jedinečnú príležitosť nahliadnuť do sveta, ktorý zostáva väčšine z nás stále neznámy.

Wolkrova Polianka 2025 - uzávierka
2025-09-20
20.9.2025 23:15, Wolkrova Polianka 2025 – uzávierka, Literárna súťaž

Asociácia spisovateľov Slovenska
Wolkrova Polianka 2025 – uzávierka
Asociácia spisovateľov Slovenska vyhlásila 61. ročník celoslovenskej literárnej súťaže Wolkrova Polianka. Jej cieľom je podporiť tvorivé úsilie mladých autorov, jeho konfrontácia s vývojovými tendenciami a tradíciami slovenskej poézie a vytvoriť priestor pre umelecký rozvoj mladých talentov.
Uzávierka súťaže je do 20. septembra 2025.
Hlavná cena je 300 eur s titulom „Laureát Wolkrovej Polianky“, tri prémie 100 eur za príspevok mimoriadnej kvality, čestné uznanie bez ceny a Cena časopisu Romboid. Ocenené práce budú publikované v zborníku Wolkrovej Polianky a získajú odporúčanie na publikovanie v časopise Romboid.
Slávnostné vyhlásenie výsledkov sa uskutoční v dňoch 17. – 19. 10. 2025.
Viac na: asociaciaspisovatelov.sk

Martinus: Richard Ančic: Rozumne a zmyselne
2025-09-22
22.09.2025, 18:00, Martinus Obchodná 26 Bratislava

Rozumne zmyselne
Pozývame vás na besedu k výnimočnej knihe Rozumne a zmyselne, ktorá mení spôsob, akým hovoríme o vzťahoch, identite a ľudskom tele.
Táto bohato ilustrovaná a odborne spracovaná kniha prináša mladým ľuďom, ale aj rodičom a pedagógom, potrebné a overené informácie o témach, o ktorých sa často hovorí príliš málo alebo nepresne – od fyzického zdravia, cez emocionálne prežívanie, až po bezpečie a súhlas. Besedovať budeme s autorom knihy, MUDr. Richardom Ančicom, ktorý prinesie nielen odborný pohľad, ale aj osobnú skúsenosť, ktorá ho motivovala k vytvoreniu tohto dôležitého titulu.
Kniha je určená pre mladých od 15 rokov, ale aj pre všetkých, ktorým záleží na tom, aby sme o sexualite hovorili rozumne, otvorene a s rešpektom. Príďte diskutovať, pýtať sa, dozvedieť sa viac a možno si odniesť nielen novú knihu, ale aj nový pohľad na vlastné telo, vzťahy a svet okolo nás.

Martinus Nivy: Monika Wurm: Purpurové slnečnice
2025-09-23
23.9.2025, 18:00, Martinus – Bratislava NIVY

Monika Wurm v Martinuse
Pozývame vás na výnimočné stretnutie s Monikou Wurm, ktorá búra hranice žánrov aj tém. Príďte sa ponoriť do zákulisia vzniku dvojdielneho románu Purpurové slnečnice, ktorý rozpráva príbeh o zakázanej láske, temnej minulosti a nádeji na nový začiatok.
Monika Wurm, známa svojím odvážnym a emocionálne nabitým štýlom, nám priblíži príbeh Sarah, mladej ženy vyrastajúcej v uzavretej amišskej komunite, kde slovo poslušnosť má vyššiu váhu než láska či slobodná vôľa. Kniha vás zavedie do sveta plného kontrastov – od tichých polí a prísnych pravidiel až po svetlá pódií a temnotu vnútorných démonov.
Súčasťou besedy bude aj diskusia s čitateľmi, autogramiáda a možnosť zakúpiť si knihy s osobným venovaním. Ak vás zaujímajú príbehy, ktoré sa nezastavia pred ničím, aby odhalili pravdu o ľudskej duši, príďte. Purpurové slnečnice vo vás zanechajú stopy, na ktoré sa nezabúda. Moderuje Jana Mikušíková a knižku krstí Dajana Rodriguez.

Martinus NIVY: Dom mojej matky
2025-09-24
24.09.2025 18:00, Martinus – Bratislava NIVY a Martinus

Dom mojej matky
Za dokonalou fasádou môže číhať skutočná temnota. Príďte s nami nahliadnuť do zákulisia jednej z najšokujúcejších kníh tohto roka – Dom mojej matky od Shari Frankeovej. Je to silný a desivo úprimný príbeh o prežití, manipulácii a úniku z toxického prostredia.
Shari, najstaršia dcéra z rodiny Frankeovcov, po prvýkrát otvorene prehovorila o tom, čo sa skrývalo za virálnym YouTube kanálom 8 Passengers, ktorý sledovali milióny ľudí. Jej matka Ruby Frankeová vytvárala obraz dokonalej rodiny, no realita bola plná psychického aj fyzického týrania. V roku 2023 bola spolu s kontroverznou vzťahovou poradkyňou Jodi Hildebrandtovou zatknutá za kruté zaobchádzanie s deťmi.
Besedou vás bude sprevádzať Mgr. Hana Ševčíková – klinická psychologička a psychoterapeutka, ktorá vedie vlastnú prax v Bratislave. Ďalším hosťom bude Dano Čistý, ktorého rodičia boli členmi kresťanskej sekty Modrý kríž. V nej ho vychovávali spolu so súrodencami a odčlenil sa až vo veku 18 rokov.
poločne načrtneme témy knihy, ako sú psychologické dôsledky zneužívania v detstve, vplyv sociálnych médií na rodinný život, trauma z rúk rodiča, ktorý má byť oporou a o sile nájsť svoj hlas a vlastnú cestu k uzdraveniu.
Presvedčte sa o tom, že rodina môže byť miestom bolesti aj miestom, z ktorého sa musíme oslobodiť, aby sme mohli začať žiť vlastný život.

Artforum: Marianna Oravcová: Legendárni hrdinovia
2025-09-24
24.09.2025, 18:00, Artforum, Kozia 20, Bratislava

Marianna Oravcová: Legendárni hrdinovia – Uvedenie knihy a diskusia s autorkou
Chceli by ste cestovať a navštíviť veľa krajín? Ak áno, príďte do kníhkupectva Artforum privítať novú knihu Legendárni hrdinovia s podtitulom Rytieri, bohatieri, zbojníci, šibali.
Marianna Oravcová v nej čitateľom ponúka príležitosť spoznať pätnásť európskych krajín, a to dokonca v rozličných historických obdobiach nášho letopočtu.
Diskusiu s autorkou moderuje Zuzana Belková.
Hostia:
Ilustrátor Ľuboslav Paľo
Redaktorka Mária Štefánková

Panta Rhei Aupark: Mike Baranik: Nebeská jedenástka vs. Svet bez futbalu
2025-09-24 10:00 - 11:30 (Europe/Bratislava)
24.09.2025, 10:00, Panta Rhei Aupark, Bratislava

Krst knihy Nebeská jedenástka vs. Svet bez futbalu s autorom Mikeom Baranikom
Pozývame Vás na krst knihy Nebeská jedenástka vs. Svet bez futbalu s autorom Mikeom Baranikom.
Tom, dvanásťročný futbalový talent, vyrastá v bohatej rodine, kde je futbal zakázané slovo. Keď jeho otec bojuje za to, aby futbal prestal existovať, Tom sa rozhodne utiecť a pridať k Nebeskej jedenástke – tímu najlepších detských futbalistov a futbalistiek, ktorí musia zachrániť ľudský šport a poraziť neporaziteľných robotických futbotov.
Podujatím Vás prevedie Veronika Sebechlebská

Rómerov dom: Buzzati/Fallaci - večer talianskej literatúry v Bratislave
2025-09-25
25.09.2025, 18:00, Rómerov dom, Zámočnícka 10, Bratislava

Buzzati/Fallaci – večer talianskej literatúry v Bratislave
Vydavateľstvo Literárna bašta v spolupráci s Talianskym kultúrnym inštitútom pozýva na diskusný večer venovaný novým edičným počinom z talianskej prekladovej literatúry.
Spisovateľka a novinárka Oriana Fallaci (1929 – 2006) v legendárnej knihe List nenarodenému dieťaťu prináša monológ ženy, ktorá sa na materstvo nepozerá ako na povinnosť, ale ako na osobnú a zodpovednú voľbu. Kniha, ktorou Fallaci ovplyvnila spoločenské dianie v 70. rokoch a prispela k liberalizácii zákona o prerušení tehotenstva, síce vyšla už pred päťdesiatimi rokmi, ale doposiaľ nestratila nič zo svojej naliehavosti. Knihu a tiež príbeh jej kontroverznej autorky predstaví prekladateľ Marcel Melicher.
Dino Buzzati (1906 – 1972) patrí medzi najoriginálnejších talianskych autorov dvadsiateho storočia. Slovenskému čitateľstvu je známy najmä vďaka románu Tatárska púšť a knihe poviedok Sedem poschodí. V knihe krátkych próz Veľmi nás mrzí, že… zo začiatku 60. rokov sa Buzzati demaskuje ako autor precízneho intelektu, keď svojmu čitateľstvu s príznačným poľutovaním odkazuje, ako sa veci na svete v skutočnosti majú. Knihu a autora predstaví prekladateľ Stanislav Vallo.
Večer moderuje Michal Tallo.

Artforum: Brazilslava 2025 - Jererson Tenório: Pod Kožou
2025-09-25
25.09.2025, 18:00, Artforum, Kozia 20, Bratislava

Brazilslava 2025 – Jererson Tenório: Pod Kožou
Príďte do kníhkupectva Artforum osláviť druhý ročník festivalu brazílskej kultúry BRAZILSLAVA 2025 diskusiou o knihe afrobrazílskeho autora Jefersona Tenória
Pod kožou
O knihe:
Dvadsaťdvaročný Pedro sa po otcovej náhlej smrti vydáva na púť do minulosti a prostredníctvom predmetov a čriepkov spomienok skladá alebo si predstavuje príbeh svojej rodiny. Pritom odhaľuje spoločenskú situáciu na juhu Brazílie, ktorý je silno poznačený rasizmom, násilím aj zlyhávajúcim vzdelávacím systémom.

Martinus Trenčín: Peter Šloser: Páchateľ neznámy
2025-09-26
26.09.2025,17:00, Martinus – Trenčín City Park

Peter Šloser v Martinuse v Trenčíne
Príďte na stretnutie s bývalým vyšetrovateľom a dnes úspešným autorom kriminálnych románov Petrom Šloserom, ktorý predstaví svoju populárnu sériu Páchateľ neznámy.
Dozviete sa viac o zákulisí písania kriminálnych príbehov inšpirovaných skutočnými udalosťami, aj o tom, čo všetko sa skrýva za napínavým dejom jeho kníh. Nebude chýbať priestor na otázky, autogramiáda ani možnosť zakúpiť si knihy priamo na mieste. Tešíme sa na vás v Martinuse Trenčín na večeri plnej napätia a zločinu – na papieri!

Artforum: Alena Sabuchová: Volajte ma Mandy
2025-09-30
30.09.2025 19:00, Artforum, Kozia 20, Bratislava

Alena Sabuchová: Volajte ma Mandy – uvedenie knihy
Príďte do kníhkupectva Artforum zažiť uvedenie, listovanie, čítanie a spoznávanie nového románu spisovateľky Aleny Sabuchovej. Kniha Volajte ma Mandy voľne zachytáva príbeh zábavnej hudobníčky z druhej polovice 20. storočia v Československu. Mandy do sveta uvedú novinárka a publicistka Soňa Gyarfášová a scenárista Marek Leščák. Ak ste nevedeli, možno sa dozviete, že Lístoček z brezy nie je ľudová pieseň, alebo kto vymyslel tresku v majonéze. Bude aj punčák! Moderuje Andrea Makýšová Volárová.

Martinus Poprad: Iveta Henzélyová: Zjedz ma!
2025-09-30
30.09.2025, 18:00, Martinus – Poprad OC Fórum

Iveta Henzélyová v Poprade
Príďte sa inšpirovať jedinečnou knihou Zjedz ma!, ktorú napísala známa slovenská bylinkárka, liečiteľka a učiteľka Iveta Henzelyová spolu so svojou dcérou Auréliou Prasličkovou. Táto výnimočná kniha vás zavedie na cestu späť k prírode, k vedomej výžive a k hlbšiemu porozumeniu vlastného tela.
Zjedz ma! nie je len kuchárka – je to sprievodca pre každého, kto chce žiť zdravšie, uvedomelejšie a v súlade s prírodou. Tešíme sa na vašu účasť! Príďte sa naladiť na rytmy prírody, ochutnať múdrosť byliniek a spoznať jedlo ako nástroj lásky k sebe.

Martinus: Michala Ries: Takmer dokonalá
2025-09-30
30. 9. 2025, 18:00, Martinus, Obchodná 26, Bratislava

Michala Ries v Martinuse
Keď logika narazí na lásku. Srdečne vás pozývame na stretnutie so svetom, kde sa štatistika mieša s citmi a kde ani ten najprecíznejší zoznam nedokáže pripraviť muža na ženu, akou je Kamila.
Takmer dokonalá je príbeh o Róbertovi, brilantnom štatistikovi, ktorý verí, že dokonalý vzťah sa dá vypočítať. Má zoznam dvanástich vlastností, ktoré musí mať jeho ideálna partnerka. Kamila však nespĺňa ani jednu. Je chaotická, spontánna a Róbert by sa jej najradšej vyhýbal… keby pri nej nezažíval emócie, ktoré nedávajú zmysel.
Príďte si vypočuť viac o tom, ako vznikala táto vtipná, sarkastická a zároveň dojímavá romanca, v ktorej sa stretáva rozum s iracionálnym kúzlom príťažlivosti. Dozviete sa zaujímavosti zo zákulisia písania, inšpirácie k postavám a možno aj to, čo by na Róbertovom zozname nesmelo chýbať dnes.
Presvedčíme vás, že láska si na štatistiky nehrá. Možno práve „takmer dokonalé“ je to úplne najlepšie
